Grand Theft Auto
Grand Theft Auto (lyhennettynä GTA) on vuonna 1997 useille alustoille julkaistu Grand Theft Auto -toimintaseikkailupelisarjan ensimmäinen osa.
Peli on aikuisteemojen ja väkivallan vuoksi kielletty alle 18-vuotiailta. Peliin on tehty lisälevyt London 1961 ja London 1969, jotka julkaistiin vuonna 1999. Pelien idea hurjista takaa-ajoista perustuu osittain Suuri autopuhallus -elokuvaan ().[1]
Rockstar julkaisi pelin ilmaisohjelmana vuonna 2004.[2]
Pelin ideana on pelata rikollisena ja suorittaa tehtäviä rikollispomoille. Tehtävistä saa prosentteja ja kun on tehnyt tarpeeksi tehtäviä voi siirtyä seuraavaan kaupunkiin. Suurimmassa osassa tehtävistä pitää tappaa joku tai ajaa autolla paikasta toiseen. Tehtäviä voi vastaanottaa muun muassa vastaamalla puhelinkioskissa soivaan puhelimeen tai löytämällä auton, johon istuessa tehtävä alkaa. Tehtäväautot on yleensä pysäköity syrjäisiin paikkoihin.[1]
Luokka:1990-luvulle sijoittuvat videopelit Luokka:Grand Theft Auto -pelit Luokka:Vuoden 1997 videopelit Luokka:Freeware-pelit Luokka:DOS-pelit Luokka:Windows-pelit Luokka:PlayStation-pelit Luokka:Game Boy Color -pelit Luokka:Seulonnan keskeiset artikkelit